13. Právo na vrátenie tovaru poskytované spoločnosťou HORNBACH
a) Spoločnosť HORNBACH ponúka každému zákazníkovi (aj zákazníkovi, ktorý je podnikateľom) takmer pre každý tovar právo na vrátenie tovaru počas lehoty 28 dní (ďalej len „právo na vrátenie tovaru“). Zákazník, môže tak aj po uplynutí 14 dňovej zákonnej lehoty na odstúpenie od zmluvy tovar zaslať späť spoločnosti HORNBACH v lehote predĺženej o nastávajúcich ďalších 14 dní alebo tovar vrátiť do niektorej z predajní HORNBACH v Slovenskej republike, pokiaľ   
(i) tovar je nepoužitý a nepoškodený a   
(ii) je tovar vrátený kompletný a v originálnom balení spolu s dodacím listom, a (iii) pre tovar nie je vylúčené právo na odstúpenie od zmluvy podľa článku 3 (Oznámenia predávajúceho pred uzatvorením zmluvy) odsek o), písm.   
(iii) až (x) týchto VOP.
b) Zákazník, ktorý je podnikateľom, môže právo na vrátenie tovaru využiť za rovnakých podmienok, ako sa uvádza v odseku a) vyššie tohto článku 13.
c) Pri práve na vrátenie tovaru sa uplatnia pravidlá uvedené článku 3 (Oznámenie predávajúceho pred uzatvorením zmluvy), v odsekoch l) až y) týchto VOP týkajúcich sa odstúpenia od zmluvy. Rovnaké pravidlá sa vzťahujú aj na vrátenie tovaru zákazníkmi, ktorí sú podnikateľmi.
d) Ďalšie práva zákazníka, ako napríklad práva z vadného plnenia alebo práva na odstúpenie od zmluvy tým nie sú dotknuté.
a) Prostredníctvom služby "rezervácia a vyzdvihnutie" v internetovom obchode spoločnosti HORNBACH si môže zákazník zarezervovať tovar v niektorej z predajní HORNBACH. Pre využitie tejto služby zadá zákazník vybraný tovar, zvolenú predajňu pre vyzdvihnutie a vyberie termín jeho vyzdvihnutia (najneskôr 21 dní od odoslania rezervácie). Tovar bude následne pripravený pre zákazníka na vyzdvihnutie vo vybranej predajni HORNBACH v zvolenom termíne. Ak si zákazník nevyzdvihne tovar ani v dodatočnej lehote 3 kalendárnych dní po márnom uplynutí tohto termínu, nebude už možné rezervovaný tovar vyzdvihnúť a v prípade záujmu zákazníka je potrebná nová rezervácia.
b) Zarezervovaním tovaru na vyzdvihnutie v predajni nedôjde prostredníctvom webovej stránky internetového obchodu HORNBACH k uzavretiu kúpnej zmluvy na tovar. Kúpna zmluva je uzavretá až vo vybranej predajni HORNBACH pri prevzatí tovaru a zaplatení ceny tovaru zákazníkom.
c) V prípade služby "rezervácia a vyzdvihnutie" nie je možné uhradiť tovar prostredníctvom internetového obchodu spoločnosti HORNBACH. Úhradu tovaru možno vykonať len v zákazníkom vybranej predajni HORNBACH pri vyzdvihnutí tovaru a platobnými metódami, ktoré predajňa akceptuje.